U skladu sa svojim djelovanjem Udruga za poticanje i razvoj obrazovanja” SERVUS” je 14. veljače 2025. godine raspisala:

POZIV

za dodjelu učeničkih i studentskih stipendija iz područja prirodnih znanosti

Pozivamo zainteresirane kandidate učenike i studente da se prijave za stipendiju.

Korisnici stipendije mogu biti učenici i studenti koji imaju dokazanu nadarenost u području prirodnih znanosti koji se nalaze u teškoj obiteljskoj ili financijskoj situaciji te imaju otežane uvjete školovanja.

* Prirodne znanosti obuhvaćaju grane znanosti koje proučavaju prirodne pojave, zakonitosti i procese, primjerice fizika, kemija, biologija, biokemija, matematika, agronomija, šumarstvo, geografija, astronomija, ekologija i druga područja prirodnih znanosti. Iznimno se mogu odobriti i stipendije na području ostalih znanosti.
* Visina stipendije ovisi o potrebama učenika/ studenta i osim troškova školovanja može pokrivati neke dodatne troškove neophodne za nesmetano školovanje i zdravlje učenika/ studenta.

Broj odobrenih stipendija je ograničen i ovisi o raspoloživim sredstvima Udruge Servus.

**Prijave za dodjelu stipendija**

Prijave se podnose putem e-maila [info@udruga-servus.hr](mailto:info@udruga-servus.hr) ili poštom na adresu udruge: Udruga za poticanje i razvoj obrazovanja” SERVUS”, Ludovika Zelenka 8 b, 10000 Zagreb.

Uz motivacijsko pismo, u prijavi je potrebno priložiti slijedeće dokumente:

1. Pisanu preporuku mentora, nastavnika ili profesora koja potvrđuje nadarenost i izvrsnost učenika/ studenta
2. Ocjene iz prirodoslovnih predmeta u kojima ste izrazili nadarenost (jedan ili više predmeta)
3. Potvrde škola, fakulteta ili nadežnih organizacija o postignućima, ako postoje:

* Osvojene nagrade na natjecanjima, priznanja te objavljeni radovi iz prirodnih znanosti
* Sudjelovanje u istraživačkom radu ili znanstvenim projektima
* Sudjelovanju u izvannastavnim aktivnostima (samo za učenike)

1. Dokumenti koji dokazuju zahtjevnu financijsku situaciju učenika/ studenta: potvrda o prihodima i primanjima svih vrsta članova kućanstva za posljednja tri mjeseca, a uključuje i primanja socijalne i drugih pomoći, potvrda o statusu socijalno ugroženih obitelji ako postoji te drugi dokumenti koji dokazuju potrebu.

**Dodatne informacije**

Detaljnije informacije o postupku stupendiranja dostupne su u pravilniku Udruge [Pravilnik\_o\_stipendijama.pdf](https://www.udruga-servus.hr/images/uploads/files/Pravilnik_o_stipendijama.pdf) ili nam se obratite s konkretnim pitanjima.

Natječaj je otvoren do ispunjenja kvota koje su u skladu s raspoloživim sredstavima Udruge Servus. Natječaj provodi Skupština Udruge.

S poštovanjem,

Servus tim

Udruga za poticanje i razvoj obrazovanja” SERVUS”

Ludovika Zelenka 8 b

10000 Zagreb

Kontakt: [info@udruga-servus.hr](mailto:info@udruga-servus.hr)

[Servus – Poticanje i razvoj obrazovanja](https://www.udruga-servus.hr/)